Варта адзначыць яшчэ, што УВКБ ААН надае вялікае значэнне інтэграцыі прызнаных бежанцаў. З дапамогай сваіх няўрадавых арганізацый-партнёраў мы прадастаўляем экстранную (аднаразовую) і штомесячную фінансавую дапамогу найбольш уразлівым бежанцам і асобам, якія шукаюць прыстанішча, дапамагаем у пошуку працы праз прафесійнае і моўнае навучанне, садзейнічаем развіццю індывідуальнага прадпрымальніцтва сярод бежанцаў. Прадстаўніцтва УВКБ ААН у Беларусі таксама праводзіць розныя мерапрыемствы па інфармаванні насельніцтва, закліканыя зрабіць грамадскую думку больш спагадлівай да праблемы інтэграцыі бежанцаў.